W: Die sifproses wat die gedigte aanbetref het toe eintlik baie vining gebeur. Ons het binne die eerste paar maande ’n hele paar oorspronklike toonsettings gedoen en ook die liedjies, waarna Bibi direk in haar gedigte verwys, op ons manier geïnterpreteer.
Toe ons hierdie jaar vir die Vrystaat Kunstefees moes voorberei, toe besef ons wel ons kort nog so 10 minute se oorspronklike inhoud.
Wat is vir julle sommige van die gedigte of gedeeltes van die gedigte wat die meeste tot julle spreek? En ook: watter musiek spreek tot julle? Kan dit op 'n manier — oor kunsgrense heen — met Bibi se gedigte verbind word?
W: Ek vind Bibi se werk baie verbeeldingryk, weerloos en waaghalsig in dieselfde asem. Sy maak pragtige verbeeldingryke metafore in gedigte soos “Skepper: twee foto’s” of in “Fabrieksfout: verhouding”. ’n Mens word na ’n ander wêreld meegevoer wat sy frase vir frase in die gedig konstrueer, en ons hoop om dieselfde proses in die musiek na te boots.
Ek is gefassineerd deur die potensiaal wat musiek het om mense op ’n fisiese en emosionele vlak aan te raak. Hierdie reaksies word deur soveel faktore bepaal; die ritme van die musiek, die emosie wat in die melodieë teenwoordig is, die lirieke, die harmonieë wat gebruik word om die emosie te weerspieël en dan natuurlik, foutlose tegniek wat na jare en jare se gedissiplineerde oefening verkry word. Die uitdaging is om dan op ’n verhoog, in die oomblik, alles op dieselfde tyd na die beste van jou vermoë oor te dra.
Die musiek wat ons gekomponeer het en die inhoud van Bibi se gedigte eggo mekaar op ’n tematiese en musikale vlak—die tema van kopiëring sluit byvoorbeeld perfek by die verskeie herhalingselemente in musiek aan: op ’n meer basiese vlak die feit dat refreine en verse in liedjies herhaal, en op ’n meer filosofiese vlak word die vrae waarmee sy worstel ook in musiek gevra: wat presies in die skeppingsproses van ’n nuwe liedjie tel as oorspronklike werk, en wat word eintlik maar net uit vorige bestaande liedjies herhaal?
J: Ek is tans baie besig met corporate shows en troues. Ek het 28 bookings voor Kersfees! Verder doen ek laser harp shows wat baie opwindend is, en ek en my man is ook besig om ’n elektriese harp en DJ duo uit te dink.As ek nie besig is om my harp in ’n woud in te stoot vir ’n troue nie, is ek besig om by ’n 5-ster lodge in die Limpopo tussen die luiperde, olifante en kameelperde te perform, of tussen 20 sexy dansers of sommer in ’n massiewe bubble vir een of ander maatskappy soos Vodacom vermaak te verskaf!
Een van my gunsteling-optredes was op die Rovos Rail vir General Motors. Dit was ’n Gatsby inspired geleentheid. Ek moes op ’n bewegende trein tussen al die waitors met my harp rondsweef! Ek was in die begin van die jaar Ghana toe gevlieg om voor die president en visepresident en archbishop Duncan Williams op te tree. Dit was ’n onvergeetlike ervaring. Ek speel ook nou en dan vir Sipho “Hotstix” Mabuse en het onlangs saam met die rapper Kwesta opgetree vir ’n paar shows.
W: Ek en my man het hierdie jaar vir ses maande in Wes-Afrika gebly en getoer en dit was wonderlik om te ervaar hoe dinamies die kunsgemeenskap in daardie deel van die wêreld is. Ek stel binnekort ’n liedjie vry waaraan ek en ’n Nigeriëse digter in Lagos gewerk het. Dis ’n samesmelting van Afrikaans & Yoruba.
Ek beplan om volgende jaar na Senegal te reis vir ’n kongres om daar aan ’n kreatiewe musiekprojek saam met ander dosente en local francophone-musikante te werk. Daar is ook ’n samewerking in die vooruitsig met die taalinstituut “Francophonia” in Nice, Frankryk.